Sìndrom ëd Guillain-Barré

La sìndrom ëd Guillain-Barré a l'é na polinevrite aùssa che ëd sòlit as manifesta con j'art che viaman as paraliso, prima le gambe, peui ij brass.
La maladìa a l'é ëd sòlit provocà da n'anfession d'adoss batérica o viral: la rispòsta imunitaria ch'a-j ven dapress a l'é la produssion d'anti-còrp ch'a frapa ël sistema nervos, provocand la paralisassion.

La maladìa a peul ven-e a òm e fomne e a frapa sensa distinsion grand, giovo e vej.
A-i é gnun-a predisposission genética dimostrà.

La maladìa ëd Guillain-Barré a l'ha na varianta dita sìndrom ëd Miller Fisher, caraterisà da n'atach ëspessìfich ai mùscoj dl'euj.

Guillain-Barré